钦定古今图书集成/明伦汇编/官常典/第631卷 > 南齐
## 钦定古今图书集成/明伦汇编/官常典/第631卷 > 南齐

齐州置刺史，领郡如宋制。

按《南齐书百官志》，州牧刺史，魏、晋世州牧隆重，刺史
任重者为使持节都督，轻者为持节督。起汉顺帝时，
御史中丞冯赦讨九江贼，督扬徐二州军事。而何徐
《宋志》云“起魏武，遣诸州将督军。”《王珪之职仪》云“起光
武”，并非也。晋太康中，都督知军事，刺史治民各用人。
惠帝末乃并任，非要州则单为刺史。州朝置别驾、治
中，议曹、文学、祭酒，诸曹部从事史。